Bolesťkosti
Dobrý deň, na pravom chodidle z vnútornej strany má zvykne bolievať kosť - podľa obrázku by to mala byť clnkovita. Z čoho môže bolest pramenit? Nemala som ani úraz, ani som zle nestúpila. Väčšinou sa bolesť objaví k večeru. Ďakujem
Dobrý deň,
ďakujeme za prejavenú dôveru.
Mrzí nás Váš aktuálny zdravotný stav. Bolesť chodidla však môže mať mnoho príčin. Okrem úrazu, prípadne zlomeniny môžu bolesť chodidla spôsobovať napríklad dlhodobé preťaženie (u športovcov, pri nadmernej váhe, obezite), nesprávne zaťaženie v dôsledku nevhodnej obuvi, deformity chodidla alebo metabolické ochorenia ako napríklad diabetes mellitus (cukrovka). Bolesť chodidla z vnútornej strany býva často spájaná aj s halluxom - vybočeným palcom. Tvorí ho kostnatá hrča na palci, kĺb, ktorý začne vyčnievať a je bolestivý. Žiaľ v našej kompetencii nie je určiť príčinu Vami popísaných ťažkostí. Stanoviť presnú diagnózu môže iba lekár na základe dôkladného vyšetrenia Vášho zdravotného stavu.
Na rýchlu úľavu od bolesti môžete lokálne aplikovať krém alebo gél s účinnou látkou diklofenak. Vhodný je napríklad
Dr. Max Diclofenac gél
. Tento gél je určený na úľavu od bolesti a tlmenie zápalu a opuchu pri bolestivých ochoreniach kĺbov a svalov. Nanáša sa na postihnuté miesto 3-4x denne.
Prajem skorú úľavu od ťažkostí.
S pozdravom
Mgr. Emma Halás Haluščíková